KOMMISSIONENS FORORDNING (EF) Nr. 2138/98 af 6. oktober 1998 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og

ud fra følgende betragtninger:

Ved Kommissionens forordning (EØF) nr. 3846/87 (3), senest ændret ved forordning (EF) nr. 1353/98 (4), blev der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter; fodnoterne til sektor 9 i bilaget indeholder regler for ydelse og beregning af restitutioner for mælk og mejeriprodukter; i henhold til disse regler ydes der ikke restitutioner for permeat, der er tilsat mejeriprodukter; det bør fastsættes, at der heller ikke ydes restitutioner for produkter, der udelukkende består af permeat;

for at undgå praktiske problemer i forbindelse med samhandelen bør kravet om, at der ved afslutningen af toldformaliteterne skal oplyses om det faktiske indhold af tilsætninger, for hvilke der ikke kan ydes restitutioner, erstattes af et krav om angivelse af det maksimale indhold af disse tilsætninger;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I sektor 9 i bilaget til forordning (EØF) nr. 3846/87 erstattes fodnote 1, 2, 4, 8, 10, 13 og 14 med de i bilaget anførte fodnoter.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 6. oktober 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 366 af 24. 12. 1987, s. 1.

(4) EFT L 184 af 27. 6. 1998, s. 29.

BILAG

Fodnoter

(1) Når et produkt henhørende under denne position består af permeat, eller når der er tilsat ikke-mælkeprodukter og/eller valle og/eller valleprodukter og/eller og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, ydes der ingen restitutioner.

Ved afslutning af toldformaliteterne angives det i den dertil foreskrevne erklæring, om der til produktet er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, eller om produktet består af permeat.

(2) Når det drejer sig om et produkt henhørende under denne position, der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som svarer til tilsætninger af ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504

Hvis et produkt henhørende under denne position består af permeat, ydes der ingen restitutioner.

Ved afslutning af toldformaliteterne angives det i den dertil foreskrevne erklæring, om produktet består af permeat, eller om der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det maksimale vægtindhold af tilsætninger af ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504 pr. 100 kg af det færdige produkt, og navnlig

- den tilsatte valles indhold af lactose.

(4) Restitutionsbeløbet for 100 kg af produktet henhørende under denne position er lig med summen af følgende elementer:

a) Det anførte beløb pr. kg multipliceret med vægten af de mælkeprodukter, der er indeholdt i 100 kg af produktet.

Såfremt produktet er tilsat valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, multipliceres det anførte beløb pr. kg med vægten af de mælkeprodukter, der er indeholdt i 100 kg af produktet, idet der ses bort fra tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504.

b) Et element, der er beregnet i henhold til artikel 12, stk. 3, i Kommissionens forordning (EF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring, om produktets andel af mælkeprodukter består af permeat, eller om der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det maksimale vægtindhold af tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504 og saccharose og/eller andre ikke-mælkeprodukter, pr. 100 kg af det færdige produkt, og navnlig

- den tilsatte valles indhold af lactose.

Hvis produktets andel af mælkepulver består af permeat, ydes der ingen restitutioner

(8) Ved afslutning af toldformaliteterne angives i den dertil foreskrevne erklæring:

- vægtindholdet af skummetmælkspulver

- om der er tilsat valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det maksimale vægtindhold pr. 100 kg af det færdige produkt af tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og navnlig

- den tilsatte valles indhold af lactose pr. 100 kg af det færdige produkt.

(10) Er produktet tilsat ikke-mælkeprodukter og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, tages der ved beregning af restitutionsbeløbet ikke hensyn til den andel, som svarer til tilsætninger af ikke-mælkeprodukter og/eller kasein og/eller kaseinater og/eller valle og/eller valleprodukter (bortset fra vallesmør henhørende under KN-kode 0405 10 50) og/eller lactose og/eller permeat og/eller produkter henhørende under KN-kode 3504.

Ved afslutning af toldformaliteterne angives det i den dertil foreskrevne erklæring, om der er tilsat ikke-mælkeprodukter og/eller kasein og/eller kaseinater og/eller valle og/eller valleprodukter og/eller lactose og/eller permeat og/eller produkter henhørende under KN-kode 3504, og i bekræftende fald angives det maksimale vægtindhold af tilsætninger af ikke-mælkeprodukter og/eller kasein og/eller kaseinater og/eller valle og/eller valleprodukter (evt. med angivelse af indholdet af vallesmør) og/eller lactose og/eller permeat og/eller produkter henhørende under KN-kode 3504, pr. 100 kg af det færdige produkt.

(13) Hvis produktet indeholder ikke-mælkeprodukter, tages der ved beregning af restitutionsbeløbet ikke hensyn til den andel, der svarer til ikke-mælkeprodukter.

Ved afslutning af toldformaliteterne angives det i den dertil foreskrevne erklæring, om der er tilsat ikke-mælkeprodukter, og i bekræftende fald angives det maksimale vægtindhold af tilsatte ikke-mælkeprodukter pr. 100 kg af det færdige produkt.

(14) Hvis produktet indeholder ikke-mælkeprodukter, bortset fra saccharose, tages der ved beregning af restitutionsbeløbet ikke hensyn til den andel, der svarer til ikke-mælkeprodukter.

Restitutionsbeløbet for 100 kg af produktet henhørende under denne position er lig med summen af følgende elementer:

a) det anførte beløb multipliceret med vægten af de mælkeprodukter, der er indeholdt i 100 kg af produktet

b) et element, der er beregnet i henhold til artikel 12, stk. 3, i Kommissionens forordning (EØF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring det maksimale vægtindhold af tilsætninger af saccharose og/eller andre ikke-mælkeprodukter pr. 100 kg af det færdige produkt.